**Terme** ili **Banje - Toplice** (kako tko voli) su terapeutska
kupališta kod termalnih izvora u kojima se ljudi liječe i relaksiraju kupanjem i pijenjem te vode.

Engleski naziv **Spa** (koji sve više ulazi u modu i kod nas) preuzet je po imenu belgijskog grada Spa, pored Lièga, koji je bio čuven po lijekovitim karakteristikama svojih termalnih izvora.

Historija i karakteristike
--------------------------

Praksa korištenja vode u terapeutske svrhe imala je svoj vrhunac u 19. vijeku, ali su se termalni izvori u brojnim historijskim razdobljima, na svim stranama svijeta smatrali mjestima - iscjeljenja. U Engleskoj postoji legenda o osnivanju Batha, po njoj je
Bladud mitski otoc Kralja Lira 863. pne. izliječen tako što se okupao u močvari iz koje se pušilo.

Rimljani su izgradili brojne terme širom svog imperija. Nakon Propasti Rimskog Carstva većina Rimskih termi je zapuštena i propala, ali su u brojnim slučajevima na njihovim temeljima podignute 
crkve. Zbog tog su se neka iscjeljenja pripisivala upravo moći izvora na kojima leže.

Od početka 18. vijeka počele su se obnavljati poneke rimske terme, a kasnije su osnivane i brojne nove, kako su one postajale sve popularnije, među bogatijim građanima. Istovremeno su se pored nekih termi gradile i bolnice za liječenje 
bolesnih i nemoćnih.

Rimske terme u engleskom Bathu
Terapija u termama se bazira kako na kupanju, tako i na pijenju, jer se za neke vode vjeruje da imaju ljekovite karakteristike.
Termalni izvori obično sadrže vidljive količine minerala u otopini, uključujući karbonat, sulfat, sol, željezo, 
sumpor, magnezij i brojne druge minerale u tragovima, naročito litij, koji također ima ljekovite karakteristike. Uz čvrste tvari brojne vode sadrže i znatne količine plinova. Obično vrlo malo kisika, ali dosta dušika u nekima od njih. 
Količina vodikova sulfida, čak i vodama sa puno sumpora vrlo je mala, ali su količine
ugljične kiseline često vrlo velike, tako da se te vode vidljivo pjenušaju. termalni izvori su posljedica običnih oborinskih voda, koje se izdižu iz velikih dubina; ili vulkanske aktivnosti, pa do površine dolaze u obliku gejzira ili kao vrući izvori.

Najpopularnije terme po Evropi i Sjedinjenim Američkim Državama su one kod termalnih izvora. Kupanje u toploj vodi ima neosporni terapeutski efekt kao pomoćno sredstvo za opuštanje, iako koža ne apsorbira nijedan od minerala ili plinova. Vode bogate sumporom kao što su one iz njemačkog Aachena, austrijskog Badena i 
američkog White Sulphur Springsa, koriste se za lječenje nekih kožnih bolesti.

Pijenjem mineralne vode može se u najmanju ruku pročistiti probavni sistem, a kisele vode francuskog Vichya, talijanske Ischie i čeških Mariánskih Lázni dobro 
djeluju kao prurgativ.
Vrlo gazirani slani izvori u njujorškom Saratoga Springsu, kao i oni u njemačkom Wiesbadenu i Baden-Badenu, odavno se koriste za liječenje reumatskih i neuroloških bolesti.

Ispijanje mineralne vode, bez obzira na to jeli gazirana ili ne, postalo je toliko popularno, da se njeno flaširanje pretvorilo u veliki biznis s obje strane Atlantika.

U Engleskoj je Bath jedini termalni izvor pa su njegove terme izuzetno popularne. Njegovi izvori daju više od 2.273,045 litara vode dnevno na temperaturi]] od 49 °C.

Brojna evropska termalna lječilišta leže po šumovitim Alpama kao što su švicarski St. Moritz, francuski Evian-les-Bains, austrijski Bad Gastein i talijanski Bormio.

Japan ima nekoliko hiljada termalnih izvora, od kojih su brojna pretvoreni u lječilišta ili javna kupališta.

Po svemu sudeći najveći broj pozitivnih efekata termalne terapije je rezultat promjene okoline i sadržaja koje terme nude.
Korisnici koji odlaze u terme najčešće se susreću sa drugom klimom, načinom prehrane i stilom života, bitno različitim od onog što inače svakodnevno prakticiraju. Pored toga u termama vlada znatno opuštenija atmosfera i više se vremena provodi 
na otvorenom. Brojne terme su iznad svega mjesta zabave i razonode, i nisu klasična lječilišta, pa i njihovi korisnici dolaze u njih zbog ugode i zabave.

Nakon Američkog građanskog rata terme French Lick. postale su popularne kao mjesto za dogovaranje brakova.
Početkom 20. vijeka terme Saratoga Springs više nisu bile popularne, ali grad još uvijek privlači na hiljade posjetitelja na konjske utrke.

Ali brojne terme su i danas prije svega mjesta za oporavak i liječenje.

Galerija slika
--------------

* Terme TopolšicaTerme Topolšica
* Rogaška SlatinaRogaška Slatina
* Vrnjačka BanjaVrnjačka Banja
* Toplice TopuskoToplice Topusko

Vidi još
--------

* rimske terme

Izvori
------

1. 1 2 3 4 5 6 7 8 9 10 11 12 13 14 15  „*Spa, Health resort*" (engleski). Encyclopædia Britannica. Pristupljeno 06. 02. 2016.

Vanjske veze
------------

***Terme*** na Wikimedijinoj ostavi

* Banje u Srbiji ()
* *Spa, Health resort* ()

spa